ઘણી જગ્યાએ આ સ્થળને ‘પૌરવેલાકુલ’ તરીકે પણ ઓળખાવેલ છે…આ નામ ૧૦મી સદી સુધી વપરાશમાં હોવાનુ જાણવા મળે છે. . આ સુદામા મંદિર ના નિજ મંદિરમાં વચ્ચે સુદામાની મનમોહક મૂર્તી બિરાજમાન છે તો તેમની જમણી બાજુ તેમના ધર્મપત્ની શુશીલાજીની મૂર્તી રાખવામાં આવી છે જ્યારે ડાબી બાજુમાં રાધા-કૃષ્ણ બિરાજમાન થયેલ જોવા મળે છે…ભગવાન કૃષ્ણ અને સુદામાની પવિત્ર મીત્રતાના સંબધને આજે પણ લોકો નિસ્વાર્થ મીત્રતા કેવી હોય છે તેના પ્રતિક સમાન ગણે છે… ઈતિહાસ પર નજર કરીએ તો 13મી સદીમાં અહીંયા સુદામાજીનુ નાનું મંદિર હોવાનુ કહેવાઈ છે…ત્યારબાદ ૧૯૦૩ ની સાલમાં પોરબંદરના મહારાજા ભાવસિંહજીએ મંદિરનુ નવનિમાણ કરાવવામાં આવ્યું અને નાના મંદિરના સ્થાને ભવ્ય મંદિર બનાવવામાં આવ્યુ…આ મંદિરના નવનિર્માણ વખતે સૌરાષ્ટ્રની નાટક કંપનીએ પણ મહત્વનુ યોગદાન આપ્યું હતુ.